

ที่ มท 0816.3/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. 10300

 กุมภาพันธ์ 2567

เรื่อง แจ้งข้อค้นพบ ข้อสังเกต และข้อเสนอแนะของคณะกรรมาธิการวิสามัญการพิทักษ์และเทิดทูนสถาบันพระมหากษัตริย์ วุฒิสภา

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือกระทรวงมหาดไทย ที่ มท 0211.4/ว 240

 ลงวันที่ 9 มกราคม 2567 จำนวน 1 ฉบับ

 ด้วยกรมส่งเสริมการปกครองท้องถิ่นได้รับแจ้งจากกระทรวงมหาดไทยว่า สำนักเลขาธิการนายกรัฐมนตรีแจ้งว่า ประธานคณะกรรมาธิการวิสามัญการพิทักษ์และเทิดทูนสถาบันพระมหากษัตริย์ วุฒิสภา
ได้มีหนังสือกราบเรียนนายกรัฐมนตรี เพื่อพิจารณาข้อค้นพบ ข้อสังเกต และข้อเสนอแนะต่อการดำเนินการ
ของฝ่ายบริหารในการขับเคลื่อนภารกิจการพิทักษ์ ปกป้อง และเทิดทูนสถาบันพระมหากษัตริย์ และสำนักเลขาธิการนายกรัฐมนตรีได้กราบเรียนนายกรัฐมนตรีพิจารณาส่งเรื่องให้ กระทรวงมหาดไทย กระทรวงการพัฒนาสังคมและความมั่นคงของมนุษย์ กระทรวงศึกษาธิการ กระทรวงดิจิทัลเพื่อเศรษฐกิจและสังคม กระทรวงวัฒนธรรม กระทรวงการอุดมศึกษา วิทยาศาสตร์ วิจัยและนวัตกรรม กระทรวงสาธารณสุข กระทรวงการต่างประเทศ
และสำนักงานตำรวจแห่งชาติพิจารณาดำเนินการในส่วนที่เกี่ยวข้อง

 กรมส่งเสริมการปกครองท้องถิ่นพิจารณาแล้วเห็นว่า เพื่อเน้นย้ำบทบาทขององค์กรปกครองส่วนท้องถิ่นในการพิทักษ์และเทิดทูนสถาบันพระมหากษัตริย์ จึงขอความร่วมมือจังหวัดแจ้งองค์กรปกครองส่วนท้องถิ่นร่วมมือกับสถานศึกษาในสังกัด ดำเนินการตามข้อค้นพบ ข้อสังเกต และข้อเสนอแนะของคณะกรรมาธิการวิสามัญการพิทักษ์และเทิดทูนสถาบันพระมหากษัตริย์ วุฒิสภา ดังนี้

 1. ส่งเสริมให้เด็ก เยาวชน นิสิต นักศึกษา และประชาชนทั่วไป ได้มีโอกาสเรียนรู้แหล่งเรียนรู้สำคัญทางประวัติศาสตร์ที่เกี่ยวข้องกับสถาบันพระมหากษัตริย์ในแต่ละจังหวัด เพื่อให้บุคคลดังกล่าวเกิดความรู้ความเข้าใจอันดีเกี่ยวกับสถาบันพระมหากษัตริย์ที่มีพระมหากรุณาธิคุณต่อประเทศชาติและประชาชนตั้งแต่อดีตจวบจนถึงปัจจุบัน โดยดำเนินการในรูปแบบการเรียนรู้เส้นทางพระมหากรุณาธิคุณ และการส่งเสริมการท่องเที่ยว
ของแต่ละจังหวัดอย่างต่อเนื่องในทุกปีการศึกษา และให้องค์กรปกครองส่วนท้องถิ่นรวบรวมรายงานผล
การดำเนินงานต่อผู้ว่าราชการจังหวัดเพื่อทราบต่อไป

 2. นำประวัติศาสตร์มาบ่มเพาะเด็กและเยาวชนตั้งแต่ในระดับชั้นประถมศึกษาเพื่อให้เด็ก
เกิดความภาคภูมิใจในความเป็นไทยโดยการเปลี่ยนวิธีการสอนแบบเดิมให้เป็นแบบใหม่ คือ ประวัติศาสตร์
สร้างรายได้และความภูมิใจ การสร้างรายได้ หมายความว่า ประวัติศาสตร์สามารถนำไปใช้สร้างรายได้ เนื่องจากประวัติศาสตร์เป็น Soft Power ที่สามารถสร้างมูลค่าให้กับสินค้าได้ หรือดึงดูดนักท่องเที่ยว
มาท่องเที่ยวในชุมชนหรือทำให้เกิดการอนุรักษ์สิ่งแวดล้อมในชุมชนให้น่าอยู่ได้ เป็นต้น สำหรับการสร้าง
ความภูมิใจ หมายความว่า เด็กจะเกิดความภูมิใจในตัวเอง ภูมิใจในครอบครัว ภูมิใจในวงศ์ตระกูล
เกิดความสำนึกรักในแผ่นดิน

/3. จัดทำแผน …

-2-

 3. จัดทำแผนในการเผยแพร่พระมหากรุณาธิคุณของสถาบันพระมหากษัตริย์ตามหน้าที่
และอำนาจขององค์กรปกครองส่วนท้องถิ่นให้เป็นรูปธรรม โดยเฉพาะโครงการอันเนื่องมาจากพระราชดำริ
ที่องค์กรปกครองส่วนท้องถิ่นได้ดำเนินการสืบสาน รักษา และต่อยอด อาทิ โครงการพัฒนาแหล่งน้ำ การอนุรักษ์ทรัพยากรธรรมชาติและสิ่งแวดล้อม และการให้ความช่วยเหลือประชาชนในด้านต่าง ๆ

รายละเอียดปรากฏตาม QR Code ท้ายหนังสือนี้

 จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙๐00 ต่อ 5313

ไปรษณีย์อิเล็กทรอนิกส์ saraban@dla.go.th

ผู้ประสานงาน นางสาวสรัลพัฒน์ พรหมสาขา ณ สกลนคร โทร. 081-451-6416

  **สิ่งที่ส่งมาด้วย**

ร.อสถ. .....................................

ผอ.กศ. …………….……………..….

ผอ.กง.สศ. ….……….………………

หน.ฝ. .......................................

จนท. ........................................



 bit.ly/48YFAyU